Φρανσουά Κλουέ

Ο **Φρανσουά Κλουέ** (γαλλικά: François Clouet) (γ. 1510 - 22 Δεκεμβρίου 1572), γιος του Ζαν Κλουέ, ήταν Γάλλος σχεδιαστής και ζωγράφος της περιόδου της Γαλλικής Αναγέννησης, ιδιαίτερα γνωστός για τις λεπτομερείς προσωπογραφίες της γαλλικής άρχουσας τάξης.

## Βιογραφικά στοιχεία
αριστερά|μικρογραφία|''Κυρία στο λουτρό'' (1571)
Ο Φρανσουά Κλουέ γεννήθηκε στην Τουρ και ήταν γιος του ζωγράφου Ζαν Κλουέ. Μαθήτευσε στο εργαστήριο του πατέρα του και τον διαδέχθηκε στους τίτλους του θαλαμηπόλου του βασιλιά και επίσημου βασιλικού ζωγράφου. Κληρονόμησε το ψευδώνυμο του πατέρα του «Ζανέ» και αναφέρεται έτσι σε κάποιες πρώτες πηγές και στην παλαιότερη βιβλιογραφία, γεγονός που καθιστά δύσκολη τη διάκριση των έργων τους. Δεν υπάρχουν πολλές πληροφορίες σχετικά με τη ζωή του. Η διαθήκη του δείχνει ότι δεν ήταν παντρεμένος και ότι είχε δύο φυσικές κόρες.

Η παλαιότερη αναφορά στον Φρανσουά Κλουέ είναι ένα έγγραφο της 15ης Δεκεμβρίου 1541 μετά το θάνατο του πατέρα του, με το οποίο ο βασιλιάς παραιτήθηκε από την περιουσία του Ζαν Κλουέ, η οποία είχε περιέλθει στο στέμμα ως περιουσία αλλοδαπού, προς όφελος του Φρανσουά. Στο ίδιο έγγραφο αναφέρεται ότι ο νεότερος Κλουέ ακολούθησε την τέχνη του πατέρα του.  Πολλοί πίνακες, μινιατούρες και σχέδια αποδίδονται στον καλλιτέχνη, συχνά χωρίς απόλυτη βεβαιότητα.

Έλαβε μέρος στις επικήδειες τελετές του Φραγκίσκου Α' και του Ερρίκου Β' δημιουργώντας τις νεκρικές μάσκες. Τις συλλογές πορτρέτων του, η Αικατερίνη των Μεδίκων τις ταξινόμησε και σχολίασε ανά οικογένεια.

## Έργο

### Πίνακες ζωγραφικής
[μικρογραφία|''[Κάρολος Θ΄ της Γαλλίας|Κάρολος Θ'<nowiki/>*, 1566]]
Είναι πολύ δύσκολο να γίνει διάκριση μεταξύ των έργων του ίδιου του Φρανσουά Κλουέ και ορισμένων σύγχρονων ζωγράφων προσωπογραφιών που ήταν αναμφισβήτητα βοηθοί του. Μόνο δύο πίνακες φέρουν την υπογραφή του: το πορτρέτο του φαρμακοποιού και φίλου του Πιέρ Κυτ (1562)  και η *Κυρία στο λουτρό* (1571, πιθανόν να παριστά τη [[Ντιάν ντε Πουατιέ]]). Αλλά είναι πιθανό ότι ήταν ο ζωγράφος των επίσημων πορτρέτων των βασιλέων της Γαλλίας και του αποδίδονται με βεβαιότητα τα έργα:

* *Φραγκίσκος Α' έφιππος*, 27 × 22 <abbr>εκ</abbr>, [[Ουφίτσι]], [[Φλωρεντία]]
* *Ερρίκος Β**, 1559, 192 × 105 εκ, [[Παλάτσο Πίττι]],  [[Φλωρεντία]]
* ''Το Λουτρό της Αρτέμιδας'', 1558-1559, 136 × 196,5 <abbr>εκ</abbr>, Μουσείο Καλών Τεχνών της [[Ρουέν]]
* ''Πιέρ Κυτ, φαρμακοποιός'', 1562, 91 × 70 <abbr>εκ</abbr>, [[Μουσείο του Λούβρου|Λούβρο]]
* ''[[Κάρολος Θ΄ της Γαλλίας|Κάρολος Θ'<nowiki/>]]'', 1566, ολόσωμη προσωπογραφία
* ''[[Ελισάβετ της Αυστρίας, βασίλισσα της Γαλλίας|Ελισάβετ της Αυστρίας]], βασίλισσα της Γαλλίας, σύζυγος του Καρόλου Θ**, π. 1571, 36 × 26 εκ, Λούβρο
* *Κυρία στο λουτρό*, 1571
* *Πορτρέτο νεαρής Γαλλίδας πριγκίπισσας*, Εθνικό μουσείο του Λουξεμβούργου
* *Πορτρέτο του Καρόλου Θ', -* 36,2 x 25,4 εκ, Τουλούζ

Πιθανότατα ζωγράφισε επίσης το πορτρέτο της Αικατερίνης των Μεδίκων στις Βερσαλλίες και άλλα έργα. Φιλοτέχνησε επίσης προσωπογραφίες σε μικρογραφία.

Η τεχνοτροπία και τα γυμνά του επηρέασαν τους ζωγράφους της Σχολής του Φονταινεμπλώ.

### Σχέδια ζωγραφικής
Τα σχέδια του Φρανσουά Κλουέ δεν έχουν την αέρινη ελαφρότητα αυτών του πατέρα του, αλλά ως πορτρέτα είναι εξ ίσου εντυπωσιακά. Ήταν ο πρώτος που τόλμησε να τους δώσει ένα φινίρισμα που βεβαιώνει ότι δεν τα θεωρούσε μόνο προπαρασκευαστικά σκίτσα, αλλά ως ολοκληρωμένα αυτοτελή έργα τέχνης. Τα 54 αυθεντικά σχέδια του Κλουέ  φυλάσσονται στην Εθνική Βιβλιοθήκη στο Παρίσι, στο Βρετανικό Μουσείο στο Λονδίνο και στο Μουσείο Κοντέ στο κάστρο του Σαντιγί. Τα σχέδια του Κλουέ και των συνεργατών του διακρίνονται για τη φινέτσα  και την εκφραστικότητά τους.

## Πινακοθήκη

Αρχείο:Francois Clouet.jpg|*Πιέρ Κυτ,* φαρμακοποιός, 1562
Αρχείο:François Clouet - Portrait of Francis I, King of France - WGA5075.jpg|*Ο [[Φραγκίσκος Α΄ της Γαλλίας|Φραγκίσκος Α']] έφιππος*
Αρχείο:Elisabeth of Austria France1.jpg|*[[Ελισάβετ της Αυστρίας, βασίλισσα της Γαλλίας|Ελισάβετ της Αυστρίας]]*
Αρχείο:Francois Clouet. - The Billet Doux.jpg|*Το ερωτικό γράμμα* (π. 1570)
Αρχείο:Francois Clouet - drawing of Francois II.jpg|Φραγκίσκος Β' 


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 16ου αιώνα
Κατηγορία:Προσωπογράφοι